Document ID: 31994R3149

ΚΑΝΟΝΙΣΜΟΣ (ΕΚ) αριθ. 3149/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για παρέκκλιση από τον κανονισμό (ΕΟΚ) αριθ. 2604/90 όσον αφορά την εξυγίανση της κοινοτικής παραγωγής μήλων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1200/90 του Συμβουλίου της 7ης Μαΐου 1990 για την εξυγίανση της κοινοτικής παραγωγής μήλων (1), όπως τροποποιήθηκε τελευταία από τον κανονισμό (ΕΚ) αριθ. 1890/94 (2), και ιδίως το άρθρο 6,
την πράξη προσχώρησης της Νορβηγίας, της Αυστρίας, της Φινλανδίας και της Σουηδίας, και ιδίως το άρθρο 149 παράγραφος 1,
Εκτιμώντας:
ότι, σύμφωνα με τον κανονισμό (ΕΟΚ) αριθ. 2604/90 της Επιτροπής της 7ης Σεπτεμβρίου 1990 περί λεπτομερειών εφαρμογής του κανονισμού (ΕΟΚ) αριθ. 1200/90 του Συμβουλίου, για την εξυγίανση της κοινοτικής παραγωγής μήλων και περί τροποποιήσεως του κανονισμού (ΕΟΚ) αριθ. 3322/89 περί καθορισμού των γενεσιουργών αιτίων που εφαρμόζονται στον τομέα των οπωροκηπευτικών (3), όπως τροποποιήθηκε από τον κανονισμό (ΕΚ) αριθ. 2264/94 (4), η προθεσμία για την κατάθεση της αιτήσεως για την πριμοδότηση εκριζώσεως για την περίοδο εμπορίας 1994/95, είναι η 1η Δεκεμβρίου 1994-
ότι η Αυστρία και η Σουηδία έχουν ήδη υποβάλει αιτήσεις για να συμμετάσχουν στο κοινοτικό πρόγραμμα εκριζώσεως των μήλων- ότι πρέπει να αποδεχθούμε αυτήν την αίτηση- ότι, εξάλλου, και για διάφορους διοικητικούς λόγους, τα κράτη μέλη περάτωσαν με καθυστέρηση τις αντίστοιχες νομοθετικές εργασίες- ότι πρέπει, συνεπώς, να δοθεί νέα προθεσμία για τον Ιανουάριο 1995 για την κατάθεση των αιτήσεων-
ότι η Επιτροπή Διαχείρισης Οπωροκηπευτικών, δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 3 πρώτο εδάφιο του κανονισμού (ΕΟΚ) αριθ. 2604/90, η αίτηση για τη χορήγηση πριμοδότησης εκρίζωσης μπορεί να υποβληθεί στις αρμόδιες αρχές κατά τον Ιανουάριο 1995.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1994.

Labels: 17
7
3
6
12